Su-25

Suchoj Su-25 (NATO kodas: „Frogfoot“) – vienvietis, dviejų variklių reaktyvinis lėktuvas, sukurtas Sovietų Sąjungoje. Jis buvo sukurtas suteikti oro paramą šalies žemės pajėgoms. Pirmasis prototipas atliko savo pirmąjį skrydį 1975 m. vasario 22 d. Po bandymų lėktuvas 1978 m. buvo pradėtas masiškai gaminti Tbilisyje.

Per savo 25 naudojimo metus Su-25 yra kovojęs su kelių šalių oro pajėgomis. Su-25 buvo aktyviai naudojami Afganistano kare. Irako oro pajėgos naudojo Su-25 prieš Iraną per 1980-89 Irako-Irano karą. Dauguma jų buvo sunaikinti arba pabėgo į Iraną per 1991 m. Persijos įlankos karą. 1993 m. Abchazijos kariai naudojo Su-25 prieš Gruziją Abchazijos kare. Po aštuonerių metų Makedonijos oro pajėgos naudojo Su-25 prieš albanų sukilėlius Makedonijos konflikte, o 2008 m. Gruzija ir Rusija naudojo Su-25 per Pietų Osetijos karą. Afrikos valstybės, įskaitant Dramblio Kaulo Krantą, Čadą ir Sudaną, naudojo Su-25 vietiniuose sukilimuose ir pilietiniuose karuose.

Variantai

Su-25 
Lėktuvo bazinė versija buvo gaminama Gamykla 31, Tbilisyje, Gruzijos TSR. Tarp 1978 m. ir 1989 m. 582 vienviečiai Su-25 buvo gaminami Gruzijoje, neįskaitant lėktuvų, pagamintų pagal Su-25K eksporto programą. Šis orlaivio variantas Rusijos SU-25 oro pajėgų, šiuo metu didžiausias pasaulyje pagrindas.

Per savo naudojimo istoriją lėktuvas patyrė keletą avarijų, įvykusių dėl sistemos gedimų. Po šių incidentų jo pagrindinės ginkluotės, 240 mm S-24 raketos, naudojimas buvo uždraustas. Vietoje jos FAB-500 500 kg, bendrosios paskirties-didelio sprogimo bomba, tapo pirmine ginkluote.

Su-25K 
Bazinis Su-25 modelis buvo naudotas kaip komercinis, eksportinis variantas, žinomas kaip Su-25K (Komerčeskij). Šis modelis taip pat buvo gaminamas Gamykla 31 Tbilisyje. Su-25K skyrėsi nuo Sovietų Oro Pajėgų modelio tam tikromis neesminėmis dalimis, susijusiomis su vidaus įranga.

Su-25UB 
Su-25UB mokomasis lėktuvas (Učebno-Bojevoj) buvo sukurtas 1977 m. Pirmasis prototipas, pavadintas „T-8UB-1“, buvo pagamintas 1985 m. liepą, o pirmasis skrydis atliktas Ulan Udės gamyklos aerodrome tų pačių metų rugpjūčio 12 d. Jo numatyta paskirtis – mokyti ir testuoti Sovietų oro pajėgų lakūnus ir besimokančius pilotus.

SU-25UB galimybės iš esmės nesiskyrė nuo bazinio modelio. Šio dviviečio modelio navigacijos, atakos, taikiklių ir ginklų valdymo sistemos sudarė sąlygas jį naudoti tiek įprastiniams mokymams, tiek ginklų mokymo misijose. 1986 m. gale iš viso 25 Su-25UB lėktuvai buvo pagaminti Ulan-Udės gamykloje, nepaisant to, kad nebuvo baigti modelio bandymai ir jis nebuvo oficialiai tinkamas naudoti Sovietų oro pajėgoms.

Su-25UBK 
Nuo 1986 iki 1989 kartu su Su-25 Ulan Udės gamykla pradėjo gaminti vadinamuosius „komercinius“ Su-25UBK, siekiant juos eksportuoti į šalis, kurios pirko Su-25K (Su-25UBK turėjo panašias modifikacijas).

Su-25UBM 
Su-25UBM yra dvivietis variantas, kuris gali būti naudojamas kaip mokomasis lėktuvas, bet taip pat ir atakoms, žvalgybai, taikiniui nurodyti ir oro kontrolei. Pirmas skrydis įvyko 2008 m. gruodžio 6 d., o patvirtinimas – 2010 m. gruodį. Šį modelį pradėti naudoti Rusijos Oro Pajėgose planuojama vėliau.

Šis variantas turi „Phazotron NIIR Kopyo“ radarą ir „Bars-2“ įrangą. Manoma, kad Su-25UBM gali nuskristi 1,300 km ir turi apsaugą prieš infraraudonųjų spindulių raketas (IFSR), o tai yra minimalus reikalavimas šių dienų karo zonose, kur infraraudonosios raketos dominuoja.

Su-25UTG 
Su-25UTG (Učebno-Trenirovočnys Gakom) yra Su-25UB variantas, sukurtas mokyti pilotus pakilti ir nutūpti ant lėktuvnešio denio. Pirmasis toks lėktuvas buvo sukurtas 1988 m. rugpjūtį, iš viso pagaminta 10. Maždaug pusė liko aktyvūs Rusijos tarnyboje, po 1991 m. jie buvo paskirti į vienintelį Rusijos lėktuvnešį Admirolą Kuznecovą. Toks mažas lėktuvų skaičius nepatenkino Rusijos lėktuvnešių oro grupės, tad keli Su-25UB buvo paversti į Su-25UTG. Šie lėktuvai buvo pažymėti unikaliu numeriu Su-25UBP (Učebno-Bojevoj Palubnyj) – būdvardis „Palubnyj“ reiškia „deninis“. Tai parodo, kad šie lėktuvai gali būti naudojami laivyne. Apie 10 šių lėktuvų naudojama Rusijos laivyne, 279-ajame jūrų aviacijos pulke.

Šaltiniai

Nuorodos 
 Su-25 gamintojo tinklapyje 

Karo lėktuvai
Sukhoi orlaiviai